stanford-oval/wikipedia huggingface dataset:
Curtis Hanson

Curtis Hanson.
Curtis Lee Hanson (24. maaliskuuta 1945 Reno, Nevada, Yhdysvallat – 20. syyskuuta 2016 Los Angeles, Kalifornia, Yhdysvallat) oli yhdysvaltalainen elokuvaohjaaja, -käsikirjoittaja ja -tuottaja. Hänet tunnetaan muun muassa ohjaamastaan, käsikirjoittamastaan ja tuottamastaan rikosdraamaelokuvasta L.A. Confidential (1997). Hänen muita elokuviaan ovat muiden muassa Eminemin tähdittämä 8 Mile (2002) sekä Käsi joka kehtoa keinuttaa (1992), Villi joki (1994) ja Lainakengissä (2005).
Hanson sai vuonna 1998 parhaan sovitetun käsikirjoituksen Oscar-palkinnon Brian Helgelandin kanssa elokuvasta L.A. Confidential.
Hanson kuoli 71-vuotiaana syyskuussa 2016.
Aiheesta muualla

Curtis Hanson Internet Movie Databasessa. (englanniksi)
Cristian Laevuo

Ilkka Cristian Schultz Laevuo on suomalainen laulaja ja musiikintekijä. Äänialaltaan hän on korkea baritoni.
Laevuo on toiminut solistina, sovittajana, säveltäjänä ja sanoittajana. Hän on säveltänyt ja sanoittanut kappaleita muun muassa hyväntekeväisyystapahtumiin, joulukonsertteihin ja sävellyskilpailuihin. Hän on myös tehnyt elektronista musiikkia jo 1990-luvulta lähtien aluksi lisäksi miksaten tunnettuja ulkomaisia kappaleita salanimillä. Sittemmin hän on keskittynyt omien kappaleiden tekoon.
Vuonna 2002 Cristian Laevuo sijoittui jaetulle 3. sijalle Somero Soikoon -laulukilpailussa. Hän voitti Ponnahdus Pinnalle -laulukilpailun vuonna 2003 ja vuonna 2005 paikallisen Hämeen Tangotähti -laulukilpailun. Vuoden 2003 syksyllä Cristian esiintyi Turun paikallistelevision Turku-TV:n show’ssa Varjokuva-orkesterin säestyksellä.
Cristian Laevuo on vuosien mittaan esiintynyt lukuisissa yksityistilaisuuksissa. Hän toimi Satuhäät-ohjelmasarjan jakson hääjuhlaorkesterin solistina sarjan toisella tuotantokaudella. Hän on lisäksi esiintynyt mm. Olavi Virta 90 v -juhlaristeilyllä vuonna 2005, Ville-Paavali Hyvösen säveltämässä Jouluoopperassa vuonna 2008 , Riihimäellä järjestetyissä Asematapahtumissa ja lukuisissa hyväntekeväisyystapahtumissa. Laevuon ohjelmisto käsittää musiikkia rockista klassiseen. Vuonna 2011 Cristian Laevuo sovitti Ilkka Juotteen säveltämän ja sanoittaman gospelmessun, Riemumessun, jonka kantatoteutus tapahtui Lahden kirkkopäivillä kyseisen vuoden toukokuussa. Hän toimi messussa myös solistitehtävissä.
Klassisessa laulussa Laevuota ovat opettaneet oopperalaulajat Aulikki Metsäterä, Ingrid Bjoner ja Pia Raanoja sekä laulunopettaja Helge Nyman.
Musiikin lisäksi hän on toiminut avustajana erilaisissa televisiosarjoissa, kuten Salatuissa elämissä, Korkeajännityksessä, Ranuan kummeissa ja Kaverille ei jätetä.
Laulukilpailujen finaalisijoitukset

2002 - Somero Soikoon, jaettu 3. sija
2003 - Ponnahdus Pinnalle, 1. sija
2004 - Olavi Virta -laulukilpailu, finaali
2005 - Olavi Virta -laulukilpailu, finaalin varasija
2005 - Hämeen Tangotähti, 1. sija
Yksityiselämä

Cristian Laevuo on ammattikoulutukseltaan erä- ja luonto-opas. Lisäksi hän on ylioppilas ja opiskellut suomen kielen perusopinnot avoimessa yliopistossa, sähkötekniikkaa ammattikorkeakoulussa, humanistisia tieteitä Helsingin yliopistossa ja kursseja Sibelius-Akatemian avoimella puolella.
Cristian Laevuo opiskelee syksystä 2017 lähtien ympäristösuunnittelijaksi Hämeen ammattikorkeakoulussa.
Lapsena hän on opiskellut pianonsoiton alkeet ja ennen aikuistumistaan klassista laulua ja teoriaa musiikkiopistoissa Riihimäellä ja Tampereella, ja sittemmin yksityisopetuksissa. Lapsuudessa ja nuoruudessa hän oli myös yhteensä yli 10 vuotta aktiivinen kuorolainen, muun muassa Lapsikuoro Pisaroissa Hyvinkäällä sekä Lopen lapsi- ja nuorisokuorossa.
Sukututkimus

Cristian Laevuon äidinkieli on suomi. Hänellä on kuitenkin suomalaisten sukujuurien ohella mm. skandinaavinen ja keskieurooppalainen sukutausta. Laevuon isoisän äiti ja kirjailija Hagar Olssonin isä ovat keskenään sisaruksia. Hänen äitinsä isän isän ja isoisän omistuksessa oli aikanaan Lopella Rautakosken ruukki ja äitinsä isän setä Oskar Schultz on toiminut RKP:n kansanedustajana.
Filmografia

Korkeajännitystä - eli sähköä kotiinkuljetettuna (2001) – työmies
Ole Elias Holck

| Ole Elias Holck |
| --- | --- |
 Ole Peter Hansen Ballingin maalaama muotokuva.
Henkilötiedot
Syntynyt: 6. tammikuuta 1774 Eivindvik, Norja
Kuollut: 14. heinäkuuta 1842 (68 vuotta) Lavik, Norja
Ammatti:  upseeri
Sotilashenkilö
Sotilasarvo:  eversti
Ole Elias Holck (6. tammikuuta 1774 Eivindvik – 14. heinäkuuta 1842 Lavik) oli norjalainen upseeri, sotilasarvoltaan eversti. Hän edusti Bergenhusin jalkaväkirykmenttiä Eidsvollin kansalliskokouksessa vuonna 1814.
Holckin muistokivi Lavikissa.
Aiheesta muualla

Kuvia tai muita tiedostoja aiheesta Ole Elias Holck Wikimedia Commonsissa
Pallomehiparta

| Pallomehiparta |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Rosanae
Lahko::  Saxifragales
Heimo::  Maksaruohokasvit Crassulaceae
Suku::  Mehiparrat Jovibarba
Laji::  globifera
Kaksiosainen nimi
 Jovibarba globifera  (L.) J.Parn. 
Synonyymit
 Jovibarba sobolifera  Sempervivum globiferum  Sempervivum soboliferum 
Katso myös
   Pallomehiparta Wikispeciesissä   Pallomehiparta Commonsissa 
Infobox OKNimi-testi OK: 
Pallomehiparta (Jovibarba globifera) on maksaruohokasvien (Crassulaceae) heimoon kuuluvan mehipartojen suvun monivuotinen ruoho. Sen ulkonäkö muistuttaa mehitähtiä ja on niille läheistä sukua.
Kuvaus > Varsi ja lehdet

Pallomehiparta kasvattaa puolipallomaisen lehtiruusukkeen, jonka halkaisija on noin 2,5–4 senttimetriä. Sen lehtien mehevissä lehtilavoissa on karvoitusta. Muodoltaan lehdet ovat vastapuikeita, suippokärkisiä ja kärjistä usein punertavia. Lehtilaidat ovat ehyitä.
Kuvaus > Kukat ja hedelmät

Pallomehiparran kukinnon kukintoranka on 10–20 senttimetriä korkea, ja se on vastapuikeiden lehtien peittämä. Kukka on noin yhden senttimetrin levyinen ja väriltään vaalea. Kukan teriö on säteittäinen ja kellomainen. Terälehtien pituus on 15–20 millimetriä ja niiden reunoissa on karvoitusta. Heteiden määrä on 12. Emit ovat erilehtisiä ja niitä on kuusi. Hedelmässä on monisiemenisiä tuppiloita kuusi yhdessä. Pallomehiparta kuolee kukkimisen jälkeen.
Kasvupaikat ja levinneisyys

Pallomehiparta kasvaa kalloilla ja kivikoissa paahteisilla ja kuivilla kasvupaikoilla. Se leviää kasvullisesti rönsyjen avulla. Se on hidaskasvuinen ja kukkii harvoin. Sen pallomaiset lehtiruusukkeet irtoavat helposti ja juurtuvat uudestaan toisaalla.
Pallomehipartaa tavataan Suomessa paikoitellen viljelykarkulaisena ja -jäänteenä sekä villiintyneenä.
Kuvia

Pallomehiparran pallomaisia versoja.
Pallomehiparta alkaa punertaa auringon paahteessa.
Pallomehiparta on sitkeä mehikasvi.
Lehtien reunoissa on ohutta karvoitusta.
Pallomehiparran kukinto sivulta.
Pallomehiparran kukinto ylhäältä päin.
Aiheesta muualla

Pallomehiparta – Jovibarba globifera Laji.fi. Viitattu 25.8.2019.
Pallomehiparta, Jovibarba globifera Kekkilä. Viitattu 25.8.2019.
Paul Rogers (poliitikko)

Paul Rogers
Paul Grant Rogers (4. kesäkuuta 1921 – 13. lokakuuta 2008) oli yhdysvaltalainen demokraattisen puolueen poliitikko. Hän syntyi pienessä Ocillan kaupungissa Georgiassa, valmistui lakimieheksi Floridan yliopistosta ja palveli vuosina 1942–1946 Yhdysvaltain armeijassa.
Rogers istui Yhdysvaltain edustajainhuoneessa vuosina 1955–1979. Hän nousi edustajainhuoneeseen alkujaan täytevaaleissa, joissa hänet valittiin kesken kauden kuolleen isänsä Dwight L. Rogersin entiselle paikalle. Nuorempi Rogers edusti koko uransa ajan Floridaa; vuoteen 1967 sen kuudetta, vuosina 1967–1973 yhdeksättä ja vuodesta 1973 yhdettätoista vaalipiiriä.
Rogersille myönnettiin vuonna 1993 Mary Woodard Lasker Award for Public Service, joka vielä silloin kantoi Maryn puolison Albert Laskerin nimeä.
Paul Robert Sanchez

Paul Robert Sanchez (s. 26. marraskuuta 1946 Brooklyn) on yhdysvaltalainen roomalaiskatolinen piispa. Hänet vihki papiksi Brooklynin hiippakuntaan James Aloysius Hickey 17. joulukuuta 1971. Hänet nimitettiin Brooklynin vihkipiispaksi sekä Coelianan titulaaripiispaksi 2. toukokuuta 2012, ja piispaksi vihkiminen seurasi 11. heinäkuuta. Pääkonsekraattorina toimi Nicholas Anthony DiMarzio, jota avustivat Frank Joseph Caggiano ja Octavio Cisneros.
Sanchez valmistui St. Bonaventuren yliopistosta (Bachelor of Arts), Notre Damen yliopistosta (Master of Arts) ja Paavillisesta gregoriaanisesta yliopistosta (Licentiate of Sacred Theology). Hän puhuu englantia ja espanjaa.
Curtis Leschyshyn

| Curtis Leschyshyn> Henkilötiedot |
| --- | --- |
Syntynyt: 21. syyskuuta 1969 (ikä 55) Thompson, Manitoba
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  93 kg
Pelaajaura
Pääsarjaura:  1988–2004
Aik. seurat:  Quebec Nordiques (NHL) Colorado Avalanche (NHL) Washington Capitals (NHL) Hartford Whalers (NHL) Carolina Hurricanes Minnesota Wild Ottawa Senators
NHL-varaus:  3. varaus, 1988 Quebec Nordiques
Curtis Leschyshyn (s. 21. syyskuuta 1969 Thompson, Manitoba, Kanada) on uransa lopettanut kanadalainen jääkiekkoilija, pelipaikaltaan puolustaja.
Ura

Quebec Nordiques varasi Leschyshynin vuoden 1988 NHL:n varaustilaisuudessa ensimmäisellä kierroksella varausnumerolla 3. Leschyshyn pelasi ensimmäiset NHL-ottelunsa Nordiquesissa kaudella 1988–1989, tätä ennen hän edusti juniorina WHL:n Saskatoon Bladesia. Leschyshyn pelasi Quebecissa yhteensä seitsemän kautta ennen kuin Nordiques muutti Coloradon Denveriin vaihtaen nimensä Colorado Avalancheksi. Kaudella 1991–1992 hän pelasi NHL:n lisäksi kuusi ottelua AHL:n Halifax Citadelsissa. Coloradossa Leschyshyn voitti Stanley Cupin kaudella 1995–1996. Stanley Cupin voiton jälkeisellä kaudella Leschyshyn kaupattiin Washington Capitalsiin yhdessä Chris Simonin kanssa vaihdossa Keith Jonesiin ja ensimmäisen kierroksen varausvuoroon. Vain kahden Capitalsissa pelatun ottelun jälkeen Leschyshyn kaupattiin uudestaan, tällä kertaa Hartford Whalersiin vaihdossa Andrei Nikolišiniin. Kauden jälkeen Whalers muutti Pohjois-Carolinaan ja vaihtoi nimensä Carolina Hurricanesiksi. Kolmen Hurricanesissa pelatun kauden jälkeen NHL:n laajennusjoukkue Minnesota Wild varasi hänet vuoden 2000 laajennusdraftissa.
Kaudella 2000–2001 Leschyshyn ehti pelata 54 ottelua Wildissä ennen kauppaamistaan Ottawa Senatorsiin vaihdossa kolmannen kierroksen varausvuoroon. Leschyshyn pelasi Ottawassa kolme kautta ennen kuin teki sopimuksen NHL:n työsulun jälkeen Colorado Avalanchen kanssa. Paluu Coloradoon oli kuitenkin lyhytaikainen sillä Leschyshyn ilmoitti lopettavansa uransa ennen kautta 2005–2006.
Leschyshyn pelasi NHL:n runkosarjassa 1 033 ottelua tehopistein 47+165=212, jäähyminuutteja hän keräsi 669.
Deckerinterrieri

| Deckerinterrieri |
| --- | --- |

Avaintiedot
Alkuperämaa:  Yhdysvallat
Määrä:  Suomessa ei yhtään
Rodun syntyaika:  1970-luku
Alkuperäinen käyttö:  kauriin, kaniinin ja vesilintujen metsästys, oravien ja pesukarhujen "treeing"-ajo, tuhoeläinten hävittäminen
Nykyinen käyttö:  metsästys-, rotta-, vahti- ja seurakoira
Muita nimityksiä:  Decker Terrier, Decker Rat Terrier, Decker Hunting Terrier, Decker Giant Terrier, Decker Giant
FCI-luokitus:  ei
Ulkonäkö
Paino:  9–18 kg
Säkäkorkeus:  38–51 cm
Väritys:  tricolor, black & tan, musta, punaruskea, aprikoosi ja soopeli
Deckerinterrieri (Decker Terrier) eli deckerinmetsästysterrieri (Decker Hunting Terrier) on yhdysvaltalainen koirarotu. Se ei ole FCI:n, American Kennel Club:n eikä United Kennel Club:n tunnustama.
Ulkonäkö

Deckerinterrieri on joko pieni tai keskikokoinen, lihaksikas, jalo ja hieman korkeuttaan pidempi rottakoira. Sen olemus uhkuu omanarvontuntoa ja itsevarmuutta. Pää on kiilanmuotoinen ja leveä, kallo hieman kupera, kuono tylppä ja kärkeä kohti kapeneva. Kallo ja kuono ovat keskenään suunnilleen yhdenpituiset. Otsapenkereen tulee olla erottuva. Viistojen, pyöreiden, hieman ulkonevien ja kirkkaiden silmien väri riippuu karvapeitteen värityksestä. V:n muotoiset korvat ovat ihannetapauksessa pystyt, mutta myös kärjistään taittuneet hyväksytään. Häntä on pystyssä kannettu ja melko korkealle asettunut. Pituudeltaan se voi olla joko keskipitkä tai luonnontöpö, minkä lisäksi rodun kotimaassa luonnostaan pitkä häntä usein typistetään. Säkäkorkeus on tavallisesti 38–51 cm ja paino 9–18 kg. Jonkin verran näitä mittoja kookkaammat tai pienemmät yksilöt kuitenkin sallitaan.
Karvapeite on sileä, lyhyt ja tiivis, väritykseltään joko kolmi- (tricolour), kaksi- tai yksivärinen. Tricolourissa pääväri on valkoinen mustin ja ruosteenruskein merkein. Yksi- tai kaksivärinen taas voi olla joko väritykseltään yhtenäinen tai karvapeitteessä voi olla pienet valkoiset merkit. Toivotut värivaihtoehdot tricolourin lisäksi ovat musta ruskein merkein (black & tan), musta, punaruskea, aprikoosi ja soopeli. Koska ulkonäkö ei tämän käyttörodun jalostuksessa ole kovin tärkeää, värillä ei sinänsä ole suurta merkitystä, mutta esimerkiksi fawn, maksanruskea ja sininen ovat epätoivottuja vaihtoehtoja.
Luonne ja käyttäytyminen

Deckerinterrierin jalostuksessa suurin painoarvo on luonteella ja käyttöominaisuuksilla. Se kehitettiin ennen kaikkea rotta- ja metsästyskoiraksi, mutta se on samanaikaisesti työnsä ohessa myös erinomainen seurakoira. Monipuolisena koirana se sopii monenlaisten eläinten metsätykseen, mutta sen yleisimpiin riistoihin lukeutuvat orava, kaniini, kauris, pesukarhu, villisika, punailves, ylänköalueiden linnut ja vesilinnut - rottia ja muita tuhoeläimiä unohtamatta. Se kykeneekin tunnetusti metsästämään itseään monin verroin kookkaampaa riistaa, johon usein käytetään vähintään keskikokoisia koiria. Oravia ja pesukarhuja se metsästää tavallisesti ns. puuhun ajavalla "treeing"-tyylillä, joka on tutumpi amerikkalaisille terrieriä muistuttaville feist-roduille. Työssään se on peloton ja sinnikäs, ja metsästää pääasiassa näköaistinsa avulla. Jäljestäessään riistaa se on normaalisti hiljainen, mutta "treeingin" aikana ääniskaala voi vaihdella ininästä ja haukunnasta kimakkaan kiljuntaan.
Uskollisuutensa, reviiritietoisuutensa ja suojeluviettinsä vuoksi rodusta saa lisäksi hyvän vahtikoiran. Se on tavallisesti älykäs, valpas ja lujaluonteinen, mutta perhettään kohtaan rakastava. Se on oppivaisuutensa vuoksi verrattain helppo kouluttaa. Voimakastahtoisena ja riistaviettisenä koirana deckerinterrieri tulee kuitenkin sosiaalistaa kunnolla varhaisesta iästä lähtien ja perheen sisäisen arvojärjestyksen tulee olla selvä. Se vaatii lisäksi aktiivisena ja energisenä koirana melko paljon liikuntaa eikä sitä suositella yksinomaan seurakoiraksi, vaikka metsästämään pääsevä yksilö onkin tavallisesti kotioloissa myös ihanteellinen perhekoira.
Alkuperä

Rotu on verrattain uutta alkuperää, ja sen juuret johtavat 1970-luvulle. Tuolloin Milton Decker alkoi kehittää yhtä amerikanrottaterrierin linjoista omaan suuntaansa. Seuraavien vuosikymmenien aikana jalostukseen käytettiin myös basenjia, kettuterrieriä ja feistiä, ja näistä ensiksi mainittu näkyykin selvästi nykyisen rodun ulkonäössä.
Aiheesta muualla

BriarBey Kennel
Patrick O’Shaughnessy

| Henkilötiedot |
| --- | --- | --- | --- |
Syntymäaika: 29. tammikuuta 1993 (ikä 31)
Syntymäpaikka: Riihimäki, Suomi
Pelipaikka: oikea laitapuolustaja
Pituus: 183 cm
Seura
Seura: MPS
Pelinumero: 21
Junioriseurat
1997–2002: RiNS
2003–2008: Honka
2009–2011: HJK
Seurat
| Vuodet | Seura | O | (M) |
| 2009–2011 | Klubi 04 | 28 | (0) |
| 2012–2013 | MYPA | 42 | (0) |
| 2014 | PK-35 Vantaa | 10 | (0) |
| 2015 | RiPS | 22 | (3) |
| 2016– | MPS |  |  |
| Yhteensä | Yhteensä | 103 | (3) |
Maajoukkue
| 2007–2008 | Suomi U15 | 2 | (0) |
| 2008–2009 | Suomi U16 | 18 | (1) |
| 2010 | Suomi U17 | 8 | (0) |
| 2011 | Suomi U18 | 2 | (0) |
| 2013 | Suomi U20 | 1 | (1) |
| 2012–2013 | Suomi U21 | 10 | (1) |
 Seurajoukkueuran tilastot kattavat vain kansalliset sarjat, päivitetty 30. maaliskuuta 2016.
Patrick O’Shaughnessy (s. 29. tammikuuta 1993 Riihimäki) on suomalainen jalkapalloilija, joka edustaa Kakkosessa pelaavaa Malmin Palloseuraa. Hän on pelipaikaltaan oikea laitapuolustaja.
O’Shaughnessy edusti juniorina FC Honkaa ja Helsingin Jalkapalloklubia. Hän pelasi HJK:n reservijoukkueessa Klubi 04:ssä Kakkosta kaudella 2011. Kaudeksi 2012 hän siirtyi Myllykosken Palloon, jonka riveissä hän teki liigadebyyttinsä 15. huhtikuuta 2012 ottelussa Turun Palloseuraa vastaan.
O’Shaughnessy on pelannut 10 ottelua Suomen nuorten maajoukkueessa ja 31 ottelua Suomen poikamaajoukkueissa.
O’Shaughnessyn veli Daniel on myös jalkapalloilija. Veljesten isä on kotoisin Irlannista.
Aiheesta muualla

Patrick O’Shaughnessy Veikkausliigan sivustolla
David Lee Henry

David Lee Henry on yhdysvaltalainen elokuvakäsikirjoittaja. Hän on voittanut vuoden 1983 Genie Awardsin parhaasta alkuperäiskäsikirjoituksesta elokuvaan Harry Tracy, Desperado ja myös vuoden 1990 Razzie Awardsin huonoimmasta käsikirjoituksesta elokuvassa Road House – kuuma kapakka.
Käsikirjoittamat elokuvat

Harry Tracy, Desperado (1982)
Pirullinen kosto (The Evil That Man Do, 1984)
8 miljoonaa tapaa kuolla (8 Million Ways to Die, 1986)
Road House – kuuma kapakka (Road House, 1989)
Katujen laki (Out for Justice, 1991)
Aiheesta muualla

David Lee Henry Internet Movie Databasessa. (englanniksi)
Patrick Nève

| Patrick Nève> Henkilötiedot |
| --- | --- |
Syntynyt: 13. lokakuuta 1949
Kuollut: 13. maaliskuuta 2017 (67 vuotta) Bryssel
Kansalaisuus:   Belgia
Formula 1 -ura
Aktiivivuodet:  1976–1978
Talli(t):  RAM, Ensign, Williams
Kilpailuja:  14 (10 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Belgian GP 1976
Viimeinen kilpailu:  Belgian GP 1978
Patrick Marie Ghislain Pierre Simon Stanislas Nève de Mévergnies (13. lokakuuta 1949 Liège, Vallonia – 13. maaliskuuta 2017 Bryssel) oli belgialainen kilpa-ajaja ja Formula 1 -kuljettaja. Hän osallistui 14 Grand Prix’hin eikä saavuttanut yhtään MM-pistettä. Parhaimmillaan Neve oli seitsemäs.
Formula 1 -tulokset

| Vuosi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1976 | Tissot RAM Racing | Brabham BT44B | BRA   | RSA   | USW   | ESP   | BEL Kesk. | MON   | SWE   |  |  |  |  |  |  |  |  |  |  | - | 0 |
| 1976 | Team Ensign | Ensign N176 |  |  |  |  |  |  |  | FRA 18 | GBR   | GER   | AUT   | NED   | ITA   | CAN   | USA   | JPN   |  | - | 0 |
| 1977 | Williams Grand Prix Engineering | March 761 | ARG   | BRA   | RSA   | USW   | ESP 12 | MON   | BEL 10 | SWE 15 | FRA DNQ | GBR 10 | GER DNQ | AUT 9 | NED DNQ | ITA 7 | USA 18 | CAN Kesk. | JPN   | - | 0 |
| 1978 | Patrick Nève | March 781S | ARG   | BRA   | RSA   | USW   | MON   | BEL DNPQ | ESP   | SWE   | FRA   | GBR   | GER   | AUT   | NED   | ITA   | USA   | CAN   |  | - | 0 |
Patrick Paauwe

Patrick Paauwe
Patrick Paauwe (s. 27. joulukuuta 1975 t'Harde, Elburg, Alankomaat) on alankomaalainen jalkapalloilija, joka edustaa VVV-Venloa.
Ammattilaisuransa PSV Eindhovenissa aloittanut Paauwe on voittanut Feyenoordissa muun muassa maan mestaruuden ja UEFA Cupin. Hän on edustanut noiden kahden seuran lisäksi kahta muuta alankomaalaisseuraa, De Graafschapia ja Fortuna Sittardia.
Tilastot Eredivisiestä

(kausi, seura, ottelut, maalit)
93/94 PSV Eindhoven 1 0
94/95 PSV Eindhoven 1 0
95/96 De Graafschap 23 0
96/97 Fortuna Sittard 31 4
97/98 Fortuna Sittard 31 4
98/99 Feyenoord 30 5
99/00 Feyenoord 28 2
00/01 Feyenoord 31 6
01/02 Feyenoord 28 2
02/03 Feyenoord 32 2
03/04 Feyenoord 29 4
04/05 Feyenoord 21 0
Pate

Pate voi tarkoittaa:
Pate (saari), saari Kenian rannikolla
Pate (Kambodža), kunta Kambodžan koillisosassa
Pātē, polynesialainen lyömäsoitin
Patee, ruokalaji (ransk. pâté)
Pattijoen Tempaus, urheiluseura
Henkilöitä

Edward Pate Jr. (s. 1915), yhdysvaltalainen yrittäjä ja radioaseman perustaja
Danny Pate (s. 1979), yhdysvaltalainen pyöräilijä
Janez Pate (s. 1965), slovenialainen jalkapalloilija
Michael Pate (1920–2008), australialainen näyttelijä, kirjailija ja ohjaaja
Miguel Pate (s. 1979), yhdysvaltalainen pituushyppääjä
Robert Pate (1819–1895), brittiläinen upseeri
Pate Kivinen (s. 1965), suomalainen muusikko
Pate Mustajärvi, oik. Pauli Antero Mustajärvi (s. 1956), suomalainen muusikko
Pate Vuorio, oik. Pasi Vuorio, suomalainen punkmuusikko
Henkilöitä > Kuvitteellisia henkilöitä

Postimies Pate, animaatiohahmo
Pate, Timo Parvelan lastenkirjassa Ella ja Pate
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pate”, voi hakea sivunnimihaulla, laajalla sivunnimihaulla tai tekstihaulla.
Doksologia

Doksologia tai doksologi (kreikasta, ’ylistys’) on ylistyslauselma, jossa kiitetään Jumalaa. Usein se on trinitaarisesti muotoiltu. Pääsääntöisesti doksologioita käytetään rukousten lopussa, mutta ne voivat olla myös itsenäisiä rukouksia. Läntisessä jumalanpalvelusperinteessä keskeisiä doksologioita ovat eukaristisen rukouksen lopussa oleva päätösdoksologia, ns. suuri kunnia ja sitä seuraava Laudamus-hymni, pieni kunnia sekä kollehtarukouksen päättävä doksologia. Myös Herran rukouksen päättävä loppulause on doksologia.
Esimerkkejä eri doksologioista

Messun eukaristisen rukouksen loppudoksologia:
| 0 | 1 | 2 |
| --- | --- | --- |
|  Latinaksi Per ipsum, et cum ipso, et in ipso, est tibi Deo Patri omnipoténti, in unitáte Spíritus Sancti, omnis honor et glória per ómnia sæcula sæculórum.  |  Kat. kirkon käyttämä käännös Hänen kauttaan, hänen kanssaan ja hänessä sinulle, Jumalalle, kaikkivaltiaalle Isälle, Pyhän Hengen yhteydessä kaikki kunnia ja kirkkaus iankaikkisesta iankaikkiseen.  |  Evl. kirkon käyttämä muoto Hänen kauttaan, hänen kanssaan ja hänessä kuuluu sinulle, kaikkivaltias Isä, Pyhän Hengen yhteydessä kunnia ja kirkkaus aina ja ikuisesti.  |
Kirjallisuutta

Heikki Kotila: Liturgian lähteillä.  Helsinki: Kirjapaja, 2004.
Aiheesta muualla

Suomen evankelis-luterilaisen kirkon kirkkokäsikirjat (Arkistoitu – Internet Archive).
Pasighat

| Pasighat |
| --- | --- |

 Pasighat
 Koordinaatit: 28.07°N, 95.33°E 
Valtio:  Intia
Osavaltio:  Arunachal Pradesh
Piirikunta:  Itä-Siang
Väkiluku (2011):  24 656
Infobox OKVirheellinen NIMI-arvo: 
Pasighat on Intian Arunachal Pradeshin osavaltiossa sijaitseva noin 25 000 asukkaan kaupunki, joka toimii Itä-Siangin piirikunnan hallinnollisena keskuksena. Se perustettiin vuonna 1911 ja se on Arunachal Pradeshin vanhin kaupunki. Pasighat on osavaltionsa toinen kaupunki, Tawangin jälkeen, joka julistettiin julkisesta ulostamisesta vapaaksi osana Swachh Bharat Mission -kampanjaa. Se on valittu osaksi Intian älykaupunkiprojektia yhdessä Itanagarin kanssa. Kaupungin sijainti lähellä Kiinan rajaa on tehnyt siitä sotilaallisesti tärkeän kohteen, minkä vuoksi Intian armeija perusti alueelle lentokentän. Vuonna 2018 lentokenttä avattiin siviilikäyttöön.
Intian vuoden 2011 väestönlaskennan mukaan Pasighatin asukasluku oli 24 656 henkeä. Kaupungin väestöstä puolet on hindulaisia, kristittyjen osuus on noin 13 prosenttia ja muslimien 6 %. Tarkemmin määrittelemättömiin muihin uskontoihin kuuluu noin 28 prosenttia pasighatilaisista.
Aiheesta muualla

Kuvia tai muita tiedostoja aiheesta Pasighat Wikimedia Commonsissa